Oficiālais Vēstnesis L 240 , 07/09/2002 Lpp. 0045 - 0050



Komisijas Direktīva 2002/76/EK (2002. gada 6. septembris), ar ko groza pielikumus Padomes Direktīvām 86/362/EEK un 90/642/EEK par pesticīdu atliekvielu (metsulfuronmetila) maksimāli pieļaujamo daudzumu noteikšanu labībā un uz tās, kā arī dažos augu izcelsmes produktos, tajā skaitā augļos un dārzeņos, un uz tiem (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1986. gada 24. jūlija Direktīvu 86/362/EEK par pesticīdu atliekvielu maksimālo pieļaujamo daudzumu noteikšanu labībā un uz tās [1], kurā jaunākie grozījumi izdarīti ar Komisijas Direktīvu 2002/71/EK [2], un jo īpaši tās 10. pantu, ņemot vērā Padomes 1990. gada 27. novembra Direktīvu 90/642/EEK par pesticīdu atliekvielu maksimāli pieļaujamo daudzumu noteikšanu dažos augu izcelsmes produktos, tajā skaitā augļos un dārzeņos, un uz tiem [3], kurā jaunākie grozījumi izdarīti ar Direktīvu 2002/71/EK, un jo īpaši tās 7. pantu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [4], kurā jaunākie grozījumi izdarīti ar Komisijas Direktīvu 2002/64/EK [5], un jo īpaši tās 4. panta 1. punkta f) apakšpunktu, tā kā: (1) Esošā aktīvā viela metsulfuronmetils ar Komisijas Direktīvu 2000/49/EK [6] tika iekļauta Direktīvas 91/414/EEK I pielikumā, lai to izmantotu par herbicīdu, bet netika precizēti apstākļi, kas ietekmē kultūraugus, kurus var apstrādāt ar augu aizsardzības līdzekļiem, kas satur minēto aktīvo vielu. (2) Attiecīgo aktīvo vielu iekļāva Direktīvas 91/414/EEK I pielikumā, pamatojoties uz sniegto informāciju par paredzēto vielas izmantošanu. Informāciju par šo izmantošanu iesniedza vairākas dalībvalstis saskaņā ar Direktīvas 91/414/EEK 4. panta 1. punkta f) apakšpunktu. Pieejamo informāciju pārskatīja, un tā ir pietiekama, lai noteiktu konkrētus maksimāli pieļaujamos atliekvielu daudzumus (MAD). (3) Tad, ja nav Kopienas MAD vai pagaidu MAD, dalībvalstīm pašām jānosaka pagaidu MAD saskaņā ar Direktīvas 91/414/EEK 4. panta 1. punkta f) apakšpunktu, un tikai tad var atļaut izmantot augu aizsardzības līdzekļus, kuru sastāvā ir attiecīgā aktīvā viela. (4) Ar konkrētās aktīvās vielas iekļaušanu Direktīvas 91/414/EEK I pielikumā saistītos tehniskos un zinātniskos izvērtējumus apkopoja Komisijas pārskata ziņojuma formā. Ziņojumu pabeidza 2000. gada 16. jūnijā. Tajā noteica pieļaujamo diennakts devu (PDD), kas metsulfuronmetilam ir 0,22 mg/kg ķermeņa svara. To, kā ar attiecīgo aktīvo vielu apstrādāti pārtikas produkti ietekmē patērētājus visā viņu dzīves laikā, novērtēja saskaņā ar Kopienas procedūrām. Tāpat ņēma vērā Pasaules Veselības organizācijas publicētās pamatnostādnes [7] un Augu zinātniskās komitejas atzinumu [8] par izmantoto metodoloģiju. Secināja, ka paredzētie MAD neizraisīs minēto PDD pārsniegšanu. Novērtēšanas un diskusijas laikā, kas notika pirms metsulfuronmetila iekļaušanas Direktīvas 91/414/EEK I pielikumā, nenovēroja akūtas toksiskas iedarbības, kuru dēļ būtu jānosaka akūta standartdeva. (5) Lai nodrošinātu, ka patērētājs ir pienācīgi pasargāts no produktos vai uz produktiem esošu neatļautu atlieku ietekmes, ir lietderīgi atliekvielu pagaidu maksimāli pieļaujamos daudzumus noteikt tādus, kādi ir zemākie analītiski nosakāmie līmeņi attiecībā uz visiem produktiem, ko aptver Direktīvas 86/362/EEK un 90/642/EEK. (6) Šādu pagaidu MAD noteikšana Kopienas līmenī nekavē dalībvalstis noteikt savus pagaidu maksimāli pieļaujamos atliekvielu daudzumus attiecībā uz metsulfuronmetilu saskaņā ar Direktīvas 91/414/EEK 4. panta 1. punkta f) apakšpunktu un VI pielikumu. Uzskata, ka četru gadu laikposms ir pietiekams, lai atļautu attiecīgās aktīvās vielas turpmāku izmantošanu. Pēc tam pagaidu MAD jākļūst galīgam. (7) Tādēļ attiecīgi jāgroza Direktīvu 86/362/EEK un 90/642/EEK pielikumi. (8) Komisija ir darījusi Pasaules Tirdzniecības organizācijai zināmu šīs direktīvas projektu, un saņemtās piezīmes ir ņemtas vērā, izstrādājot direktīvas galīgo variantu. MAD noteikšanas iespēju attiecībā uz ievedumu pielaidēm konkrētām pesticīdu un graudaugu kombinācijām Komisija izskata, pamatojoties uz iesniegtiem pieņemamiem datiem. (9) Šī direktīva saskan ar Pārtikas aprites un dzīvnieku veselības pastāvīgās komitejas atzinumu, IR PIEŅĒMUSI ŠO DIREKTĪVU. 1. pants Direktīvas 86/362/EEK II pielikuma A daļā pievieno šādu pesticīdu atliekvielu maksimāli pieļaujamo daudzumu: "Pesticīdu atliekvielas | Maksimāli pieļaujamais daudzums (mg/kg) | Metsulfuronmetils | 0,05, Graudaugi | 2. pants Direktīvas 90/642/EEK II pielikumam pievieno pesticīdu atliekvielu maksimāli pieļaujamos daudzumus attiecībā uz metsulfuronmetilu, kā parādīts šīs direktīvas pielikumā. 3. pants Dalībvalstīs stājas spēkā normatīvi un administratīvi akti, kas vajadzīgi, lai līdz 2002. gada 31. decembrim izpildītu šīs direktīvas prasības. Par to dalībvalstis tūlīt informē Komisiju. Šos noteikumus dalībvalstis piemēro no 2003. gada 1. janvāra. Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce. 4. pants Šī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī. 5. pants Šī direktīva ir adresēta dalībvalstīm. Briselē, 2002. gada 6. septembrī Komisijas vārdā — Komisijas loceklis David Byrne [1] OV L 221, 7.8.1986., 37. lpp. [2] OV L 225, 22.8.2002., 21. lpp. [3] OV L 350, 14.12.1990., 71. lpp. [4] OV L 230, 19.8.1991., 1. lpp. [5] OV L 189, 18.7.2002., 27. lpp. [6] OV L 197, 3.8.2000., 32. lpp. [7] Pamatnostādnes par to, kā noteikt pesticīdu atlieku uzņemšanu ar uzturu (pārskatītas), ko sagatavojusi GEMS/Pārtikas programma sadarbībā ar Pesticīdu atliekvielu kodeksa komiteju un publicējusi Pasaules Veselības organizācija 1997. gadā (WHO/FSF/FOS/97.7). [8] Augu zinātniskās komitejas atzinums par jautājumiem attiecībā uz pielikumu grozīšanu Padomes Direktīvām 86/362/EEK, 86/363/EEK un 90/642/EEK (Atzinumu sniegusi Augu zinātniskā komiteja 1998. gada 14. jūlijā) (http://europa.eu.int/comm/food/fs/sc /index_en.html). -------------------------------------------------- PIELIKUMS Produktu grupas un atsevišķu produktu piemēri, kam piemēro maksimāli pieļaujamos atliekvielu daudzumus (MAD) | Pesticīdu atliekvielas un maksimāli pieļaujamais atliekvielu daudzums (mg/kg) | Metsulfuronmetils | 1.Svaigi, žāvēti vai termiski neapstrādāti augļi, kas iekonservēti sasaldējot, bez cukura piedevām; rieksti | 0,05 | i)CITRUSAUGĻI Greipfrūti | | Citroni | | Laimi | | Mandarīni (tostarp klementīni un pārējie hibrīdi) | | Apelsīni | | Pampelmūzes | | Citi | | ii)KOKU RIEKSTI (lobīti vai nelobīti) Mandeles | | Brazīlijas rieksti | | Indijas rieksti | | Ēdamie kastaņi | | Kokosrieksti | | Lazdu rieksti | | Makadāmijas rieksti | | Pekanrieksti | | Priežu rieksti | | Pistācijas | | Valrieksti | | Citi | | iii)SĒKLEŅI Āboli | | Bumbieri | | Cidonijas | | Citi | | iv)KAULEŅI Aprikozes | | Ķirši | | Persiki (tostarp nektarīni un līdzīgi hibrīdi) | | Plūmes | | Citi | | v)OGAS UN SĪKIE AUGĻI a)Galda un vīna vīnogas Galda vīnogas | | Vīna vīnogas | | b)Zemenes (izņemot meža zemenes) | | c)Stublāju augļi (izņemot savvaļas) Kazenes (Rubus fruticosus) | | Kazenes (Rubus arcticus) | | Kazeņavenes | | Avenes | | Citi | | d)Citi sīkie augļi un ogas (izņemot savvaļas) Mellenes | | Dzērvenes | | Jāņogas (sarkanās un baltās, kā arī upenes) | | Ērkšķogas | | Citi | | e)Savvaļas ogas un savvaļas augļi | | vi)DAŽĀDI Avokado | | Banāni | | Dateles | | Vīģes | | Kivi | | Kumkvati | | Ličī | | Mango | | Olīvas | | Pasifloru augļi | | Ananasi | | Granātāboli | | Citi | | 2.Svaigi vai termiski neapstrādāti, saldēti vai sausi dārzeņi | 0,05 | i)SAKŅU UN BUMBUĻU DĀRZEŅI Galda bietes | | Burkāni | | Sakņu selerijas | | Mārrutki | | Topinambūri | | Pastinaki | | Pētersīļu saknes | | Redīsi | | Puravlapu plostbārži | | Batātes | | Kāļi | | Rāceņi | | Jamss | | Citi | | ii)SĪPOLU DĀRZEŅI Ķiploki | | Sīpoli | | Šalotes sīpoli | | Loki | | Citi | | iii)AUGĻU DĀRZEŅI a)Nakteņaugi Tomāti | | Pipari | | Baklažāni | | Citi | | b)Ķirbjaugi ar ēdamu mizu Gurķi | | Pipargurķīši | | Tumšzaļie kabači | | Citi | | c)Ķirbjaugi ar neēdamu mizu Melones | | Ķirbji | | Arbūzi | | Citi | | d)Saldā kukurūza | | iv)KĀPOSTU DĀRZEŅI a)Ziedoši kāpostu dārzeņi Sparģeļkāposti (tostarp brokoļi) | | Ziedkāposti | | Citi | | b)Kāpostu galviņdārzeņi Briseles kāposti | | Galviņkāposti | | Citi | | c)Kāpostu lapu dārzeņi Ķīnas kāposti | | Lapu kāposti | | Citi | | d)Kolrābji | | v)LAPU DĀRZEŅI UN SVAIGI GARŠAUGI a)Lapu salāti un līdzīgi Kressalāti | | Salātu baldriņi | | Dārza salāti | | Platlapu cigoriņi | | Citi | | b)Spināti un līdzīgi Spināti | | Lapu bietes | | Citi | | c)Ūdenskreses | | d)Lapu cigoriņi | | e)Garšaugi Kārveles | | Maurloki | | Pētersīļi | | Lapu selerijas | | Citi | | vi)PĀKŠAUGU DĀRZEŅI (svaigi) Pupiņas (ar pākstīm) | | Pupiņas (bez pākstīm) | | Zirņi (ar pākstīm) | | Zirņi (bez pākstīm) | | Citi | | vii)KĀTU DĀRZEŅI (svaigi) Sparģeļi | | Lapu artišoki | | Selerijas | | Fenheļi | | Artišoki | | Puravi | | Rabarberi | | Citi | | viii)SĒNES a)Kultivētās sēnes | | b)Savvaļas sēnes | | 3.Pākšaugi | 0,05 | Pupas | | Lēcas | | Zirņi | | Citi | | 4.Eļļas augu sēklas | 0,1 | Linsēklas | | Zemesrieksti | | Magoņu sēklas | | Sezama sēklas | | Saulgriežu sēklas | | Rapšu sēklas | | Sojas pupas | | Sinepju sēklas | | Kokvilnas sēklas | | Citi | | 5.Kartupeļi | 0,05 | Agrie kartupeļi | | Galda kartupeļi | | 6.Tēja (lapas un kāti, žāvēti, fermentēti vai citādi sagatavoti, no Camellia sinensis lapām) | 0,1 | 7.Apiņi (žāvēti), tostarp apiņu rogas un nekoncentrēts pulveris | 0,1 | --------------------------------------------------